Bushe Baibolo Kuti Yalenga Naba ne Nsansa mu Cupo?
Icasuko ca mu Baibolo
Ee. Umfweni ukupanda amano ukwaba mu Baibolo ukwalenga abaume na banakashi abengi ukuba ne nsansa mu lupwa:
Lembesheni icupo cenu. Ukucetekelana no kutemwana kuba mu cupo icalembeshiwa, kulalenga mu cupo mwaba insansa.
—Mateo 19: 4-6.
Muleba no kutemwa no mucinshi. Ici cisanshamo ukulasunga abena mwenu nge fyo na imwe mwingatemwa ukuti balemusunga.
—Mateo 7:12; Abena Efese 5: 25, 33.
Mwilabomfya amashiwi ayabi. Muleba ne cikuuku mu milandile yenu, na lintu abena mwenu balanda nelyo ukucita icamukalifya. (Abena Efese 4:
31, 32) Nga filya Baibolo ilanda pa Amapinda 15:1: “Ukwasuka ukwafuuka kunasha ubukali, lelo amashiwi ya kukalifya yalenga umuntu ukukalipa.”
Muleba ne cishinka ku bena mwenu. Mufwile ukulanga icitemwiko ku bena mwenu fye epela. (Mateo 5:28) Baibolo itila: “Icupo cifwile ukuba ica mucinshi kuli bonse, kabili tacifwile ukuba icakowela.”
—AbaHebere 13:4.
Muleba no kutemwa pa kufunda abana. Tamufwile ukuba no mulekelesha nelyo ukuba abakalipisha.
—Amapinda 29:15; Abena Kolose 3:21.
bem_Latn bem_Latn bem_Latn bem_Latn ayr_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn